Diari Oficial de la Generalitat Valenciana


Sumari del DOGV 1340, del 05-07-1990 (1990/800593)

ORDRE de 19 de juny de 1990, de la Conselleria d'Economia i Hisenda, per la qual es determina la informació que s'ha de trametre al Registre d'alts càrrecs de Caixes d'Estalvis.
---------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/06/19/(5)/dof/vci/html**

### Dades del document

Número de DOGV
:   1340

Data del DOGV
:   05-07-1990

Secció del DOGV
:   DISPOSICIONS GENERALS

Número del document
:   1990/800593


Data del document
:   19-06-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 19 de juny de 1990, de la Conselleria d'Economia i Hisenda, per la qual es determina la informació que s'ha de remetre al Registre d'Alts Càrrecs de Caixes d'Estalvis.  
La Llei de la Generalitat Valenciana 1/1990, de 22 de febrer, sobre Caixes d'Estalvis, estableix en els articles 46 i 47 la informació que aquestes entitats estan obligades a facilitar a la Conselleria d'Economia i Hisenda per a la inscripció en el Registre d'Alts Càrrecs de Caixes d'Estalvis. En relació amb això, l'article 60 del Decret del Consell 81/1990, de 28 de maig, que desplega la llei en matèria d'òrgans rectors, faculta la Conselleria d'Economia i Hisenda perquè determine la informació, el procediment, els terminis i altres formalitats que les caixes d'estalvis han de comunicar pel que fa als seus alts càrrecs.  
D'altra banda, el decret del Consell esmentat assenyala, en l'article 5, que la Conselleria d'Economia i Hisenda ha de fixar uns límits màxims per a les dietes que han de percebre, si és el cas, els membres dels òrgans de govern. Si bé aquesta norma estableix criteris, tant subjectius com objectius, per a l'assignació de les dietes per les entitats, la diferent problemàtica i complexitat que requereix la gestió, l'administració i el control de les caixes, que guarda una relació directa amb el volum d'aquestes, aconsella graduar aquests límits en funció de la seua dimensió econòmica.  
Per tot això, i basant-me en la facultat conferida en la Disposició Final del Decret 81/1990, de 28 de maig,  
ORDENE:  
Primer  
1. En cada procés electoral que es realitze per a la renovació parcial dels òrgans de govern, les caixes d'estalvis hauran de trametre, en el termini de quinze dies, la documentació següent:  
a) Certificació on consten els membres que integren la comissió delegada de l'assemblea general, que serà competent, en segona i definitiva instància, per resoldre les possibles impugnacions que es presenten.  
b) Certificació on consten els membres dels òrgans de govern que hauran de cessar amb motiu del compliment del termini per al qual foren designats o elegits.  
c) Certificació on consten els compromissaris, els titulars i els suplents, designats per sorteig, que incloga el nom i cognoms d'aquests, amb el detall per circumscripcions electorals, fent-hi constar que aquests compleixen, almenys, els requisits establerts en l'article 18, apartats a) i b) de la Llei 1/1990, de 22 de febrer, i en l'article 24 del Decret 81/1990, de 28 de maig.  
d) Certificació que expresse una relació completa dels membres dels òrgans de govern, tant dels titulars com dels suplents corresponents, classificada per òrgans, amb indicació del grup de representació a què pertanyen i de la data de nomenament de cadascun d'ells.  
e) Certificació acreditativa que els nomenaments dels membres dels òrgans de govern, tant dels titulars com dels suplents, han estat realitzats d'acord amb el que disposen els estatuts i els reglaments de l?entitat, i que tots els elegits reuneixen els requisits necessaris i tenen les limitacions i incompatibilitats previstes en la normativa legal vigent.  
2. Totes les certificacions a què es refereix l'apartat anterior, hauran de ser efectuades pel secretari de la comissió electoral amb el vist-i-plau del president. El termini de tramesa es comptarà a partir de la data de l?inici del procés electoral respecte a la documentació indicada en les lletres a) i b), mentre que per a la resta de les certificacions es tindrà en compte la data de realització de l'acte corresponent.  
3. La comissió electoral haurà d'informar, almenys amb periodicitat mensual, de tot allò relacionat amb la renovació parcial dels òrgans rectors, i en particular d'allò relatiu a les impugnacions presentades.  
4. Una vegada acabat el procés electoral, els acords corresponents al nomenament de càrrecs en el consell d'administració i en la comissió de control s'hauran de comunicar mitjançant certificació de cadascun d'aquests òrgans. Al mateix temps, es comunicarà la composició de la comissió executiva, si és el cas, amb indicació dels càrrecs.  
Segon  
1. Sense perjudici del que disposa el número primer d'aquesta ordre, tots els nomenaments i cessaments dels membres titulars i suplents dels òrgans de govern i l?elecció dels càrrecs en aquests òrgans hauran de ser comunicats en un termini màxim de quinze dies des que s'acorden o produesquen. Pel que fa a les comunicacions relatives als vocals membres titulars del consell d'administració, s'utilitzarà el model ACI que s'hi adjunta com a annex. De la mateixa manera, i en idèntic termini i model, es comunicarà el nomenament i cessament del director general de l?entitat. En aquest últim cas, caldrà aportar, a més, una certificació de l'acord de l'assemblea general que confirme o remoga, si cal, el director general.  
2. Qualsevol variació que es produesca en les dades ressenyades en el model ACI haurà de ser comunicada en el termini màxim de quinze dies des que la caixa en tinga coneixement.  
3. En el supòsit de nomenament de vocals del consell d'administració i de la comissió de control, i també del director general, s'haurà de trametre, a més, currículum vitae dels interessats.  
Tercer  
1. La Direcció General d'Economia i Política Financera inscriurà en el Registre d'Alts Càrrecs de Caixes d'Estalvis les dades contingudes en el model ACI, relatius als membres titulars del consell d'administració i de la comissió de control, i també del director general, després de comprovar-ne l'adequació a les normes vigents.  
2. En el supòsit d'advertir qualsevol incompliment de la normativa vigent o de la falta d'idoneïtat d'alguna de les persones designades, la Direcció General d'Economia i Política Financera denegarà la inscripció en el registre i indicarà a la caixa afectada els motius que provoquen aquesta resolució.  
Quart  
El càrrec de president del consell d'administració i de la comissió de control, en el cas que quede vacant, s'haurà de cobrir en un termini màxim de dos mesos.  
Cinquè  
1. Les caixes d'estalvis hauran de comunicar la quantia de les dietes acordades, si és el cas, per les respectives assemblees generals, dins dels límits màxims que es fixen en l'apartat següent. Per a determinar-les es podrà tenir en compte les distintes funcions i responsabilitats personals que corresponen als integrants dels òrgans de govern i la situació patrimonial i l'evolució econòmica de cada caixa d'estalvis.  
2. Les dietes per assistència a reunions dels òrgans de govern i de les comissions delegades determinades en els estatuts no podran excedir de les quantitats següents, segons l?escala que s'estableix en funció de la dimensió econòmica de les caixes:  
Actius totals de les caixes (milions PTA) Dieta per sessió  
Fins a 269.306 25.000 PTA  
Més de 100.000 i fins a 724.972 32.500 PTA  
Més de 826.916 40.000 PTA  
Les quantitats referides podran incrementar-se fins a un cinquanta per cent per al càrrec de president de l'òrgan corresponent. Els presidents de les caixes als quals se'ls hagués assignat retribució en haver-los atorgat funcions executives no acreditaran, en cap cas, dietes per assistència a reunions dels òrgans de govern i de les comissions delegades de les caixes respectives.  
3. Les dietes per desplaçament hauran de limitar-se a cobrir les despeses ordinàries originades amb motiu de l'assistència a les reunions, a què al·ludeix l'apartat anterior, quan els membres d'aquests òrgans tinguen fixada la residència habitual fora del lloc on es realitze la reunió. En tot cas, hauran de presentar-se els justificants corresponents.  
4. El càrrec de membre de qualsevol dels òrgans de govern no podrà originar percepcions econòmiques distintes de les dietes per assistència a reunions i desplaçament. No obstant això, els càrrecs que estatutàriament tinguen atribuïdes funcions de representació de la caixa podran acreditar despeses per aquest concepte, sempre que aporten els justificants corresponents.  
DISPOSICIONS ADDICIONALS  
Primera  
Totes les trameses d'informació que s'estableixen en aquesta ordre per a les caixes d'estalvis valencianes en relació amb els membres dels seus òrgans de govern, hauran de realitzarse a la Direcció General d'Economia i Política Financera.  
Segona  
Totes les comunicacions que es trameten a la Direcció General d'Economia i Política Financera en virtut del que estableix aquesta ordre hauran de ser realitzades pel director general de l?entitat i dur adjunta en cada cas la documentació exigida. D'aquestes comunicacions s'haurà de donar compte simultàniament a la comissió de control.  
DISPOSICIO TRANSITORIA  
Durant el primer procés de renovació parcial dels òrgans de govern que tinga lloc a partir de l?entrada en vigor d'aquesta ordre, la comissió electoral trametrà informació puntual de les actuacions dutes a terme per ajustar la composició dels òrgans de govern a la Llei 1/1990, de 22 de febrer, sobre caixes d'estalvis.  
DISPOSICIO FINAL  
Es faculta la Direcció General d'Economia i Política Financera perquè dicte les disposicions i adopte les mesures necessàries per a l'aplicació d'aquesta ordre.  
DISPOSICIO DEROGATORIA  
A l?entrada en vigor d'aquesta ordre quedarà derogada l?Ordre de 14 d'abril de 1987, de la Conselleria d'Economia i Hisenda, per la qual es regula la informació que s'haurà de trametre sobre alts càrrecs de les caixes d'estalvis valencianes.  
València, 19 de juny de 1990.  
El Conseller d'Economia i Hisenda,  
ANTONI BIRLANGA CASANOVA  
Veure annex


Còpia Permalink ELI